อายุ 41 ปี ทานยาคุมมาประมาณ 5 ปี หยุดประจำเดือน 1 เดือน โดยมีเพศสัมพันธ์แบบไม่คุมกำเนิด ประจำเดือนมาล่าสุด 7 มิ.ย. 63 ตอนนี้ประจำเดือนขาด ตรวจแล้วไม่ท้อง แต่มีอาการเวียนหัว คลื่นไส้ บ่อยๆ ต่อเนื่องมาประมาณ 2 สัปดาห์ ปกติมีการท้องอืดพอทานยาลดกรดแล้วจะหา รอบนี้ทานไป 2 - 3 ครั้งแล้วไม่ดีขึ้น ควรจะไปตรวจการตั้งครรภ์ที่ รพ. หรือ ตรวจโรคกระเพาะดีค่ะ จะไปหาแต่ไปไม่ถูกแผนกค่ะ
สวัสดีค่ะ ในที่นี้เข้าใจว่าหยุดยาคุมมาแล้ว 1 เดือน และไปมีเพศสัมพันธ์แบบไม่ป้องกัน จากนั้นมีอาการผิดปกติต่างๆดังกล่าวมาโดยหลังการหยุดใช้ยาคุมกำเนิดแบบแผงนั้น สามารทำให้กลับมามีการตกไข่และมีบุตรได้ค่อนข้างเร็วกว่าวิธีอื่น ประมาณ 1-6 เดือนหลังการหยุดใช้ยาดังนั้นหากมีเพศสัมพันธ์ไม่ป้องกันหลังจากนั้น มีโอกาสตั้งครรภ์ได้ค่ะ แนะนำตรวจการตั้งครรภ์ด้วยชุดตรวจครรภ์ทางปัสสาวะให้ผลบวกได้ 10-14 วันหลังปฏิสนธิ หากไม่แน่ใจผลสามารถไปยืนยันผลที่รพ.ได้ ส่วนอาการคลื่นไส้ เวียนศีรษะนั้นไม่ได้จำเพาะเจาะจงต่อการตั้งครรภ์ อาจจะเกี่ยวกับกระเพาะอาหารหรือลำไส้อักเสบได้เช่นกัน แนะนำพบแพทย์เพื่อยืนยันการตั้งครรภ์ก่อน อาจเป็นแพทย์ทั่วไปได้ ถ้าไม่ตั้งครรภ์ แพทย์จะตรวจหาสาเหตุอื่นๆที่ทำให้มีอาการคลื่นไส้ ท้องอืดต่อไปค่ะ